มันนี่ทูเดย์
เมืองไทยฯ ส่งประกันรัก
4 ก.พ. 2558

เมืองไทยฯ ส่งประกันรัก
นายสาระ ล่ำซำ กรรมการผู้จัดการและประธานเจ้าหน้าที่บริหาร บริษัท เมืองไทยประกันชีวิต เปิดเผยว่า ในเดือน ก.พ.นี้ บริษัทได้เปิดตัวกรมธรรม์ใหม่ 3 แบบ เพื่อตอบโจทย์การวางแผนทางการเงินสำหรับอนาคตระยะยาวให้แก่คู่หนุ่มสาว คู่สามีภรรยา หรือครอบครัว โดยคัดแบบประกันชีวิตที่เน้นการออมเงิน ให้ผลประโยชน์คุ้มค่า ควบคู่กับรับความคุ้มครองชีวิต ประกอบด้วย แบบที่ 1 “เมืองไทย เซฟวิ่ง ดีไลท์ 10/4” จ่ายเบี้ย 4 ปี คุ้มครอง 10 ปี โดยผู้เอาประกันจะได้รับเงินจ่ายคืนทุกปี ตั้งแต่ 3% สูงสุด 7% รวมผลประโยชน์ตลอดสัญญา 235% เหมาะกับผู้ที่ต้องการออมเงินระยะสั้น แต่ได้คุ้มครองยาว
แบบที่ 2 “เมืองไทย สมาร์ท เซฟวิ่ง 10/6” จ่ายเบี้ย 6 ปี คุ้มครอง 10 ปี ได้รับเงินผลประโยชน์จ่ายคืนทุกสิ้นปีกรมธรรม์ที่ 1-9 ปีละ 10% และเมื่อครบสัญญาในปีที่ 10 รับเงินครบสัญญาสูงถึง 610% ไม่ต้องตรวจสุขภาพ ทั้งนี้การแถลงสุขภาพเป็นปัจจัยหนึ่งในการพิจารณารับประกันภัย หรือจ่ายเงินตามสัญญาประกันภัย
ส่วนแบบที่ 3 เป็นแบบ “เมืองไทย ซุปเปอร์ เซฟวิ่ง 14/7” จ่ายเบี้ย 7 ปี คุ้มครอง 14 ปี คุ้มครองสูง 145% ตลอดสัญญา รวมถึงกรณีที่ผู้เอาประกันเกิดเหตุไม่คาดฝันจนเป็นเหตุให้ต้องทุพพลภาพสิ้นเชิงถาวร ก็ได้รับคุ้มครองต่อเนื่องโดยไม่ต้องชำระเบี้ยประกัน มีเงินจ่ายคืนทุกสิ้นปีกรมธรรม์และเมื่อครบสัญญา รวมรับผลประโยชน์ตลอดสัญญา 186%